ભારતના વડા પ્રધાન નરેન્દ્ર મોદીની સક્રિયતા સાથે અમેરિકા અને પશ્ચિમ એશિયામાં વધતા જતા તેમના રસને લઈને પાકિસ્તાનમાં નવાઝ શરીફ સરકાર સામે પ્રશ્નો ઊભા થવા લાગ્યા છે. નવાઝ શરીફની વિદેશ નીતિ નિષ્ફળ પુરવાર થઈ રહી છે. આ સંજોગોમાં હવે એવું કહેવાય છે કે ભારત સાથેની મૈત્રીથી પાકના લશ્કરી વડા નારાજ છે અને હવે વડા પ્રધાન નરેન્દ્ર મોદીની સક્રિયતાને કારણે પાકિસ્તાનમાં ગમે ત્યારે સત્તાપલટો થઈ શકે છે અને લશ્કર સત્તા પર કબજો જમાવી શકે છે. જોકે લશ્કરની વધતી જતી દખલગીરી વચ્ચે નવાઝ શરીફના વિદેશી બાબતોના સલાહકાર સરતાજ અઝીઝે સાંસદો સમક્ષ ખુલાસો હતો કે વિદેશ નીતિમાં લશ્કરની કોઈ દખલગીરી નથી.